**Discurs Orles**

I aquí estem quatre anys després. Vam arribar a principis de setembre del 2015, i si som sinceres i sincers, estàvem perduts i amb molts nervis. Vam quedar la gran majoria als bombers, per evitar la vergonya d’entrar per primera vegada a l’institut. I quan la Ramona ens va rebre al vestíbul, tot era descobriment i ganes de veure el que ens portaria aquella nova etapa.

Al llarg d’aquests 4 anys, hem tingut l’oportunitat de conèixer un grapat de professores i professors que han marcat un abans i un després. És per això que voldríem dir-los unes paraules.

Primer començarem per la nostra estimada Lídia, que sempre amb una mirada càlida, tranquil·litzadora i amb ganes d’ajudar, ens va ensenyar no només els diftongs i els hiats, eh Lídia?! Sinó també les claus de la vida.

Ens agradaria continuar amb el Vicenç. Ja no és al centre, però en totes les lliçons, el tenim present. Ens va marcar, per la seva forma característica de donar les notes a la seva pàgina web. VTREPAT!

I ja que parlem de números, continuem amb la Isabel, espera un moment, joe!, mira que tens paciència Isabel, quan ja ens tens afilerats, va i entren a arreglar l’ordinador.

I ja que hem tret el tema, Jordi Valls, qui ho diria que al final ens acabaríem aprenent la taula periòdica. Ah, després volem anar al taller, ens l’obres?

A continuació ens agradaria parlar de… NEGATIVO! Ai Sònia, quantes voltes ens feies córrer. I quants esports estranys ens va ensenyar!

Carme Pascual, entre la tecnologia i l’anglès ens vas deixar ben trastocats, sort en vam tenir que vam fer “lo” projecte del Save Water.

Rosa Roca, mai ens haguéssim pensat que socials podia arribar a ser tan divertit, encara que mai t’hem portat el pernil que ens demanaves, només volem dir-te que ens tancaran a tots a la presó.

Angels Peláez i Teresa Vilanova les vostres classes de religió/pensaments/sentiments/debats/moltes coses… ens han ensenyat a aturar-nos, a pensar abans d’actuar i sobretot a aprendre una mica més sobre la vida.

Maria Herreros, gràcies a tu ens ha estat més fàcil prendre les decisions del nostre futur, et volíem donar les gràcies, perquè ens has ajudat a desfer l’embolic que teníem al cap.

Carme Barril ens has ensenyat les arrels de la nostra llengua. Carpe diem, Carme, Carpe diem!

Tío Jorge, prima Montse, no tenim paraules per descriure el que sou per nosaltres, des de germans grans a pares, ens enteneu, ens compreneu i ens ajudeu. Aquest any, ha estat inoblidable, i gran part ha estat gràcies a vosaltres. Tantes hores de dedicació i sempre amb un somriure per davant! I ara podem afirmar que som una família, junt amb Xusco Xungo, eh! Cristina Rossell, i el totxo!

Núria Saura, tot i que t’hem tingut poc temps, moltes gràcies per les teves classes i la teva dedicació.

Paco, juntament amb la Isabel i la Núria, formeu el trio de la paciència, no sé pas quants cuartos et devem, això sí, els cristalls ens han quedat preciosos.

Mireia Cinca, encara que aquest any no et tinguem, vas estar una fantàstica tutora, sempre amb una paraula dolça.

Marc, ens han agradat molt les teves classes amb el seu dinamisme: els debats, els jocs... i tan de bo, aquests curs durés més per continuar gaudint a la teva vora. Ens continuarem veient al bàsquet.

Núria Boixadera, ets una professora deu, sempre recolzant-nos i fent entretingudes les classes.

A més a més, voldríem donar les gràcies a tot l’equip directiu, Ramona, Ramon, Dolors, Ester, sou el motor del centre i sense vosaltres res seria possible.

“Queríamos añadir que hoy estamos ENFADADAS! Maria Solé” (guiny d’ullet), una de les nostres tutores, sempre disposada a ajudar, a donar-nos consell i sobretot, a compartir cotis!! Durant aquests tres anys, des del dia que vas arribar, ens has estat de gran suport, ja que sempre que t’expliquem els nostres drames adolescents, hi ets. I ara que el curs s’acaba, ni que els teus exàmens siguin els més difícils, et podem afirmar que hem acabat entenen les subordinades.

Cristina Andrés una de les professores que té més paciència, a part de la Isabel. Encara que et vam conèixer a 3r, has estat molt bona tutora. Amb tu podem parlar de qualsevol cosa perquè sempre tens un consell per donar-nos. I gràcies a tu podrem anar a Budapest ja que entre targetes, els pagaments de samarretes, bombons, polvorons i els tiquets de la famosa cistella, deus tenir el cap com un bombo. I encara que et pensis que no valorem el que fas, sí que ho fem i és per això que et volem donar les gràcies per aquests dos cursos amb tu, GRÀCIES CRISTINA!

GOOD MORNING EVERYONE AND GOOD MORNING EVA. La nostra tutora, la nostra profe d’anglès, estàs a tot arreu eh! Eva. Les teves classes d’anglès, sempre entretingudes, entre bookclubs, booktràilers i altres, estem fets uns YouTubers! I, com a tutora, quatre anys suportant les nostres queixes, les nostres inseguretats, i sobretot les pors de quan un va creixent. Simplement, volem que afegeixis al teu Extra Vocabulary, Gràcies, de tot cor!

I en un dia com avui, no et podem oblidar, Isabel, siguis on siguis, et volem donar les gràcies, perquè sempre hi ets present.

A més, també volem donar les gràcies a totes les persones que ens han anat acompanyant durant el camí, pares, mares, germans, germanes, antics companys i companyes de classe, i tots aquells professors i professores amb els que hem compartit vivències.

Per últim, donar les gràcies a tots i totes els companys i companyes de classe, a mesura que han passat els anys, ens hem unit fins a tal punt de formar una gran família. Res de tot el que està passant avui seria possible sense vosaltres. Ens hem ajudat i respectat durant tot aquest llarg temps. Ara, per alguns, els camins se separaran. Tot i això, avui no és un dia trist, és un dia per a recordar tots els moments viscuts i per a imaginar tot allò que encara ens queda per a viure. I no ens posem melancòlics, perquè el viatge a Budapest ens espera i aquest sí que serà inoblidable!

Moltes gràcies!